Hvad er overlevelseskæden?
Når en person falder om med hjertestop, er det vigtigt, at der reageres hurtigt. For at sikre overlevelse skal der sættes en kæde af reaktioner i gang, som kaldes for overlevelseskæden. Den består af følgende: Tidlig erkendelse og hurtig alarmering til 1-1-2. Tidlig hjertelungeredning for at vinde tid. Tidlig defibrillering (hjertestarter), så hjerte kan genstartes. Avanceret efterbehandling for at bevare livskvalitet for personen.